projecte-aina/catalan_government_crawling huggingface dataset:
Anunci de lectura i defensa de tesi doctoral del doctorand Pau Mateu Samblás, que tindrà lloc a la Sala d'Honor de l'INEFC Barcelona el dia 9 de setembre, a les 10.30 h.
Cal tenir en compte que l'aforament està limitat.
S'aplicaran totes les mesures de prevenció i seguretat en el marc de la crisi sanitària provocada pel coronavirus SARS-COV-2.
Av. de l'Estadi, 12-22 Anella Olímpica de Montjuïc
Susana Pallarés Parejo (secretària del tribunal) i Dra.
El dia 9 de setembre, al centre de Barcelona de l'INEFC, es va fer la lectura i defensa de la tesi doctoral presentada per Pau Mateu Samblas titulada "La carrera dual de estudiantes-deportistas.
La qualificació obtinguda va ser d'Excel·lent amb menció Cum Laude.
L'INEFC de Barcelona és capdavanter en recerca científica i transferència de coneixements en l'àmbit de l'educació física i l'esport.
Actualment, l'INEFC de Barcelona participa en diversos grups de recerca reconeguts per la Generalitat de Catalunya que desenvolupen la seva activitat en els diversos laboratoris del centre.
El programa de doctorat, coordinat de manera conjunta amb la Universitat de Barcelona, proporciona la formació necessària als futurs investigadors/es per a la docència i la recerca universitària.
En base al Reial Decret 463/2020, de 14 de març, pel que es declara l'estat d'alarma per la gestió de la situació de crisi sanitària ocasionada pel COVID-19, les Beques Carnet Jove 2020 queden suspeses i interrompudes temporalment fins que perdi vigència l'esmentat Reial decret o, en el seu cas, les pròrrogues del mateix i que, per tant, el termini de presentació de sol·licituds queda pendent de nous terminis.
Tan bon punt s'aixequi l'estat d'alarma us comunicarem la represa de l'activitat.
Es convoquen dues beques d'estudi per cursar el Màster Professional de Futbol per graduats/ades i/o llicenciats/ades als centres de Barcelona i Lleida de l'INEFC.
Termini de sol·licitud: 30 de setembre de 2019
Sol·licitud normalitzada: Instància IF-06
Podeu presentar les vostres sol·licituds de pràctiques.
Trobeu més información sobre l'empresa i el full de sol·licitud de participació en el següent enllaç:
Educació Física i Esports és una revista científica multidisciplinària de l'Institut Nacional d'Educació Física de Catalunya que neix el 1985.
És una revista trilingüe (català, castellà i anglès) arbitrada que empra el sistema de revisió externa mitjançant el mètode de doble-cec; està indexada a la Web of Science (ESCI), a Scopus i a les principals bases de dades.
S'hi publiquen articles originals de caràcter científic dels àmbits de la motricitat humana, l'educació física i les ciències de l'esport en format digital.
Amb l'objectiu de comunicar i divulgar la producció científica dels àmbits de l'educació física i de les ciències de l'esport, Apunts.
Educació Física i Esports només accepta estudis originals procedents de recerques validades per comitès científics que aportin novetats significatives; enfocaments teòrics fonamentats, procediments metodològics innovadors i articles de revisió rigorosos.
Aquesta publicació s'adreça a totes aquelles persones de l'àmbit acadèmic i professional interessades i relacionades amb la recerca de les ciències de l'activitat física i de l'esport.
Educació Física i Esports és una revista científica de referència a Espanya i a Llatinoamèrica.
Revistes Catalanes amb Accés Obert
L'INEFC publica cada any un diari monogràfic amb un tiratge de 6.000 exemplars en català i 1.000 en castellà, també disponible en línia, tant en català com en castellà.
L'objectiu d'aquesta publicació és difondre i promoure els nostres estudis entre els estudiants d'ESO, batxillerat i cicles formatius, i oferir informació als alumnes potencials sobre la carrera, les sortides professionals i els nostres centres acadèmics.
El Diari INEFC és recull testimonis, entrevistes i reportatges sobre el que representa estudiar a l'INEFC i l'àmbit de l'exercici professional de la carrera.
Així mateix, hi trobareu informació sobre les vies d'accés, tota l'oferta formativa tant de grau i com de postgrau, mobilitat, Escola de Tècnics i formació continuada, així com informació sobre els grups de recerca i doctorat.
Podeu accedir a la versió digital per consultar-la i descarregar-vos-la.
Catalunya sempre ha estat pionera en l'estudi i aplicació de la cineantropometria, especialment en el suport a l'esportista.
L'antiga estructura del Centre d'Estudis d'Alt Rendiment Esportiu (CEARE) a Esplugues Llobregat (Consell Català de l'Esport), el Centre d'Alt Rendiment Esportiu de Sant Cugat del Vallès, o el propi Centre de Barcelona de l'Institut Nacional d'Educació Física de Catalunya, que va ser la primera institució universitària que va oficialitzar els estudis de cineantropometria a España, són clares mostres d'un històric cineantropomètric català que es reconegut arreu del món.
Els estudis de doctorat tenen com a finalitat la formació avançada en les tècniques de recerca.
El doctorat inclou l'elaboració i presentació de la tesi doctoral, que consisteix en un treball original de recerca.
La superació d'aquests estudis dona dret a l'obtenció del títol de doctor o doctora.
El títol de doctor/a representa la més alta distinció acadèmica que una persona pot obtenir en la seva formació, facultant la persona que el posseeix per a la docència i la recerca universitàries.
L'INEF de Catalunya és una institució adscrita a les universitats de Barcelona i de Lleida, i a través d'aquestes adscripcions ofereix els estudis de grau en Ciències de l'Activitat Física i de l'Esport (CAFE), a l'INEFC Barcelona i INEFC Lleida.
Les persones que vulguin accedir al grau en CAFE (INEFC Barcelona i Lleida), a més dels requisits acadèmics exigits per la legislació vigent, han de superar una Prova d'Aptitud Personal (PAP).
L'INEFC de Lleida, institució adscrita a la universitat de Lleida, ofereix el doble grau en Ciències de l'Activitat Física i de l'Esport i Fisioteràpia.
Les persones que vulguin accedir al doble grau, a més dels requisits acadèmics exigits per la legislació vigent, han de superar una Prova d'Aptitud Personal (PAP).
L'INEFC de Lleida, institució adscrita a la universitat de Lleida, ofereix el doble grau en Educació Primària i Ciències de l'Activitat Física i de l'Esport.
Les persones que vulguin accedir al doble grau, a més dels requisits acadèmics exigits per la legislació vigent, han de superar una Prova d'Aptitud Personal (PAP).
A través de l'Escola Catalana de l'Esport, els alumnes de CAFE de l'INEFC poden obtenir, entre primer i segon de grau, el certificat de nivell 1/cicle inicial, i entre tercer i quart el de nivell 2/cicle final (que és el títol de tècnic/a d'esport en la modalitat corresponent, cicle formatiu de grau mitjà).
L'obtenció del nivell 1/cicle inicial atorga a l'alumnat la possibilitat de poder inscriure's al registre de professionals de l'esport de la Generalitat de Catalunya i així poder treballar, dins de la legalitat vigent, compaginant-ho amb els seus estudis de grau de CAFE.
A través de l'adscripció a les universitats de Barcelona i Lleida, i la col·laboració amb altres universitats, l'INEFC ofereix màsters universitaris (o màsters oficials) en els principals àmbits professionals de l'àmbit de l'activitat física i l'esport, adaptats a l'Espai Europeu d'Educació Superior (EEES).
Un cop cursat un màster universitari (oficial) es pot accedir als programes de doctorat.
L'INEFC també ofereix màsters i programes de titulació pròpia, en col·laboració amb altres institucions acadèmiques o professionals, tant en l'àmbit estatal com internacional, que tenen com a objectiu satisfer les demandes més actuals de l'entorn laboral, amb una orientació estrictament professional.
Aquests màsters de titulació pròpia no donen accés als estudis de doctorat.
Coordinen: INEFC-UdL i Comitè Olímpic Espanyol.
Coordinen: INEFC Barcelona, Fundació FC Barcelona i Byomedic System S.L.U. 80 ECTS / 2 anys
Col·labora: Federació Catalana de Futbol.
Coordinen: INEFC Barcelona i l'Associació Superacció.
L'Escola Catalana de Cineantropometria (ECC) presenta els cursos d'Acreditació Internacional de Cineantropometria de Nivell 1 i 2 amb l'acord de la International Society for the Advancement of Kinantropometry (ISAK), susceptibles de ser d'interès per a totes aquelles persones vinculades a les ciències de l'Activitat Física i l'Esport, la Nutrició Humana i Dietètica, la Medicina, la Infermeria i la Fisioteràpia.
També per a tots aquells àmbits on sigui necessària la valoració de la forma, la proporció i la composició humana (Antropologia, Arquitectura, Disseny Industrial, Ergonomia, etc.).
L'Institut Nacional d'Educació Física de Catalunya (INEFC) és un organisme autònom de la Generalitat de Catalunya, adscrit al Departament de la Presidència, mitjançant la Secretaria General de l'Esport.
Conjuntament amb el Consell Català de l'Esport i el Centre d'Alt Rendiment de Catalunya, configuren els tres organismes que la Generalitat disposa per desenvolupar la seva política esportiva.
L'INEFC és el centre d'ensenyament superior creat per la Generalitat de Catalunya que té com a missió, segons la Llei de l'esport, la formació, l'especialització i el perfeccionament de graduats i graduades en educació física i esport, i també per a la investigació científica i la divulgació dels seus treballs o estudis per a la formació.
Per acomplir aquesta missió, l'INEFC disposa de dos centres acadèmics.
El de Barcelona, creat el curs 1975-1976, i el de Lleida, inaugurat el curs 1982-1983.
Acadèmicament, els centres de Barcelona i de Lleida estan adscrits a la Universitat de Barcelona i a la Universitat de Lleida, respectivament.
Els dos centres acadèmics disposen d'una plantilla de professors amb reconeguda experiència en el camp de la docència i en l'exercici professional dels diferents àmbits de l'educació física i l'esport.
Així mateix, l'INEFC compta amb una plantilla de personal d'administració i serveis que garanteix el funcionament operatiu de la institució.
L'INEFC disposa d'un total de 62.800 m 2 d'aules, instal·lacions i d'altres equipaments entre Barcelona i Lleida.
Els dos centres estan situats en un entorn excel·lent que afavoreix l'aprenentatge i compten amb un conjunt d'instal·lacions i d'equipaments d'avantguarda que els fan únics en la seva categoria.
Aules i laboratoris equipats amb la tecnologia més avançada, biblioteques especialitzades, instal·lacions esportives de primera línia integrades als edificis amb pistes poliesportives multifuncionals, camps d'esports exteriors, zones de llançament i de salt, rocòdrom, gimnasos, sales de condicionament físic, de musculació, d'expressió corporal, de judo, piscina climatitzada i saunes, a més d'altres serveis complementaris per a l'atenció a la docència i a l'alumnat.
L'INEFC és una de les institucions de docència i recerca en ciències de l'activitat física i l'esport més modernes d'Europa.
Això ha estat i és possible gràcies al treball quotidià de l'equip humà que configura la institució i a la qualitat dels seus equipaments i serveis.
En nom de l'Institut Nacional d'Educació Física i Esports de Catalunya (INEFC) us dono la benvinguda al nostre web.
En els 40 anys que ja han passat des de la creació del centre de Barcelona, l'INEFC ha estat i és una institució amb voluntat de servei a la societat que l'acull i l'ajuda a desenvolupar-se. �
L'INEFC, organisme autònom, forma part de la Secretaria General de l'Esport (SGE), conjuntament amb el Centre d'Alt Rendiment de Sant Cugat (CAR), i el Consell Català de l'Esport (CCE).
La SGE està adscrita al Departament de la Presidència del Govern de la Generalitat de Catalunya.
L'organisme autònom està format pels centres de Barcelona i Lleida, els quals estan adscrits a la Universitat de Lleida i a la Universitat de Barcelona, respectivament.
Aquesta doble pertinença permet estar en contacte tant amb la realitat social relacionada amb el món de l'esport, l'educació física, la gestió esportiva, la salut i el benestar de la població, com amb la relacionada amb la creació i transferència de coneixement.
En els darrers anys els dos centres de l'INEFC han fet un gran esforç per adequar el perfil del professorat a les creixents exigències del món universitari.
Actualment, hi ha 9 grups de recerca reconeguts i es participa en 17 màsters, alhora que s'han endegat dues dobles titulacions al centre de Lleida i s'ha modificat el pla d'estudis a Barcelona, implementant-s'hi 5 mencions.
L'objectiu sempre ha estat i és treballar per aconseguir la millor formació per a les graduades i graduats, per tal d'oferir-los la més adaptada a les circumstàncies i preferències pròpies i del mercat laboral, i als canvis d'hàbits socials relacionats amb el nostre àmbit.
Per aquests motius esperem que el web que visiteu us sigui útil per resoldre qualsevol dubte sobre l'oferta formativa.
Si hi trobeu a faltar qualsevol cosa, podeu contribuir a la seva millora a través de la bústia que teniu a la vostra disposició.
Agraïm els vostres suggeriments, consultes i observacions.
� El Màster universitari en Dret Esportiu està organitzat per l' INEFC i certificat per la Universitat de Lleida (UdL) i s'imparteix en diverses ciutats espanyoles.
Està reconegut com a títol oficial als efectes acadèmics de les titulacions oficials de postgrau adaptades a l' EEES (Espai Europeu d'Educació Superior) i, per tant, té validesa acadèmica oficial per a tota la Unió Europea.
Seguint les instruccions del Departament de Salut (RESOLUCIÓ SLT/2228/2020, de 15 de setembre, per la qual es prorroguen i es modifiquen les mesures especials en matèria de salut pública per a la contenció del brot epidèmic de la pandèmia de la COVID-19), així com les instruccions de la Funció Pública i el Departament de la Presidència en les quals s'estableix el teletreball com a mesura per contenir l'expansió de la COVID-19, l'Oficina de Gestió Acadèmica de l'INEFC Barcelona fa públiques en forma d'infografia les següents instruccions als usuaris que requereixin fer gestions o consultes.
Així mateix, aquestes instruccions s'implementen en compliment dels "Protocols específics d'actuació davant l'emergència sanitària provocada per la COVID-19.
Curs 2020-2021" elaborats i publicats per la Direcció de l'INEFC Barcelona en data 15/09/2020.
Per tant, per a qualsevol gestió que hàgiu de fer a través de l'Oficina de Gestió Acadèmica de l'INEFC Barcelona, seguiu les instruccions que marca la infografia.
En aquesta pàgina trobareu informació sobre la situació actual en la prestació dels serveis a la Biblioteca INEFC Barcelona
La biblioteca obre en horari de 9h a 14h amb cita prèvia.
Cal demanar cita prèvia per als següents serveis:
Consulta de fons i reserva de seient d'estudi (amb cita prèvia)
Mitjançant l'enllaç https://bibliotecainefcbarcelona.youcanbook.me/ podeu reservar un seient d'estudi per a 2 hores, renovables si hi ha disponibilitat.
Caldrà respectar la distància establerta entre els seients.
També podeu accedir a les prestatgeries per a consultar el fons de la biblioteca.
Els documents consultats cal deixar-los als carros, i romandran 48 hores en quarantena.
Per motius d'higiene, les sales de treball en grup estan tancades i no es permet utilitzar els ordinadors de la biblioteca.
Heu de reservar prèviament els documents al correu electrònic [EMAIL], indicant el vostre nom, cognoms i número de DNI o carnet de la UB.
Us avisarem per correu electrònic indicant-vos quan els podeu passar a recollir.
Podeu consultar el Cercabib per a conèixer la disponibilitat dels documents.
Amb la cerca avançada podeu restringir els resultats a la localització INEFC.
Podeu retornar els documents que teniu en préstec en horari de 9h a 14h, o bé a la recepció de l'edifici fora d'aquest horari.
Els documents retornats passaran un període de quarantena de 48 hores abans de poder ser prestats de nou amb totes les garanties de seguretat.
Aquests documents constaran al Catàleg amb l'estat Quarantena.
Fora de l'horari d'obertura presencial, la recollida de préstecs i les devolucions es faran a la recepció de l'edifici, en horari de 8h a 19h, de dilluns a divendres.
La Biblioteca està adscrita al CRAI de la Universitat de Barcelona, donant accés a estudiants i PDI de l'INEFC Barcelona als recursos que ofereixen.
L'eina de descoberta Cercabib permet fer cerques i accedir als recursos en línia de la UB en conjunció amb el SIRE, servei que permet accedir als recursos electrònics a text complet.
Per utilitzar alguns d'aquests serveis necessiteu habilitar el SIRE al vostre dispositiu i indicar els vostres codis d'accés personals: codi de barres del carnet UB, e-correu de la UB i contrasenya.
Consulteu quins recursos inclou i com funciona el Cercabib.
Còpies digitals d'articles de revista
De manera excepcional, podeu utilitzar el servei de còpies digitals per sol·licitar articles de revistes en format paper que tenim a la Biblioteca.
Dubtes i servei d'atenció als usuaris/usuàries
Estem a la vostra disposició per atendre els vostres dubtes i consultes.
Podeu contactar amb la Biblioteca mitjançant el correu electrònic [EMAIL]
La informació d'aquesta pàgina s'anirà actualitzant en funció dels condicionaments pel COVID'19.
Esperem poder oferir-vos un bon servei malgrat aquestes mesures temporals.
L'INEFC Barcelona ha elaborat el document "Protocols específics d'actuació davant l'emergència sanitària provocada per la COVID-19.
CURS 2020-2021" que marca les directrius que cal seguir al centre de Barcelona per tal d'implementar els requeriments de seguretat que indiquen els organismes de salut pública i garantir, així, la seguretat de totes les persones que accedeixin a l'INEFC.
Tal com estableix el document, les persones i els col·lectius de la comunitat que conforma l'INEFC Barcelona i l'Organisme Autònom (INEFC-OA), així com les persones externes que entrin al centre de Barcelona de l'INEFC són responsables del compliment de tots els protocols i les mesures indicades en aquest document, les quals tenen caràcter d'obligació.
Aquests Protocols s'aniran actualitzant d'acord amb l'evolució epidemiològica i l'obtenció de nova evidència científica.
El Claustre de l'INEF Catalunya, en data 7 d'octubre, ha escollit per votació de tots els seus estaments el Dr.
Eduard Inglés com a nou director de l'INEFC per al període 2020-2024.
Properament, doncs, el Consell Rector proposarà al Consell Executiu de la Generalitat el nomenament del Dr.
Inglés, actual professor i subdirector d'Estudis del centre de Barcelona, com a director general de la institució
La Mesa, formada per Agustí Boixeda, en representació del PDI, Teresa M. Figuerola, en representació del PAS, i Mohamed Lamin, en representació de l'alumnat, va ser l'encarregada de fer el recompte de vots en un claustre que es va haver de celebrar de forma virtual per la situació de pandèmia.
L'actual director, Jordi Solà i Grancha, que no s'havia presentat a la reelecció, cessarà en el seu càrrec després de quatre anys al capdavant de l'INEFC, al llarg dels quals s'han aconseguit fites tan importants com el projecte del tercer centre de l'INEFC a la Seu d'Urgell o la renovació d'instal·lacions tant al centre de Barcelona com a Lleida, entre altres.
Tota la comunitat INEFC li agraeix la seva dedicació i la feina duta a terme al llarg d'aquest període.
El nomenament del nou director de l'INEFC tindrà lloc a partir de la publicació del Decret de nomenament al Diari Oficial de la Generalitat de Catalunya (DOGC).
Consulta la informació relacionada amb els continguts i el sistema d'avaluació del Màster en Direcció Esportiva.
El sistema d'avaluació del màster consisteix en una avaluació continuada i, per tant, les dates de cada prova d'avaluació es corresponen amb les dates d'impartició de les assignatures de cada àrea.
Per obtenir el títol del Màster Oficial en Director Esportiu és necessari tenir aprovades cadascuna de les quatre parts que s'han d'avaluar.
Les pràctiques externes constitueixen un dels pilars de formació del màster, juntament amb el treball final de màster, i estan plantejades perquè els alumnes integrin i apliquin en contextos reals els coneixements adquirits.
Promouran un contacte proper amb la realitat professional en l'àmbit que escullin i podran acudir a centres i organitzacions esportives de prestigi reconegut.
Les pràctiques permetran principalment a l'alumnat:
Altres centres de pràctiques amb conveni institucional.
El Treball Final de Màster és la matèria que aglutina i on conflueixen la major part dels continguts desenvolupats al llarg del màster.
Amb la realització d'aquest treball s'espera que l'alumnat projecti en situacions concretes els aprenentatges adquirits durant el màster i que la realització d'aquest projecte permeti adquirir l'experiència suficient per afrontar nous reptes professionals.
La seva realització es durà a terme fonamentalment dins el segon semestre.
Ara bé, des de l'inici del màster es promourà la definició del tema de treball per part de l'alumnat segons els interessos d'aquest.
Acte seguit es durà a terme l'assignació del tutor per donar suport a l'alumnat en la seva realització.
Aquí trobaràs tota la normativa de l'Institut Nacional d'Educació Física de Catalunya (INEFC) i de la Universitat de Lleida (UdL) per al Màster en Director Esportiu. �
Les activitats formatives més habituals dels alumnes (classes sincròniques i asincròniques), resolució de problemes, estudis de casos, etc. es complementaran amb algunes visites organitzades a clubs esportius, centres de fitness, centres d'alt rendiment, etc.
A més a més l'alumnat l'alumnat del Màster en Director Esportiu pot complementar la formació mitjançant la participació en l'organització de diferents esdeveniments esportius (Copa del Món - Trofeu Ciutat de Barcelona d'Esgrima; Barcelona Spain Masters Badminton, etc.) i altres activitats de formació que organitza o en què col·labora l'INEFC (jornades científiques, Fira Occusport, Sport Bussiness Symposium, Jornada de Dret Esportiu, etc.).
En el destacat disposeu del calendari distribuït en les diferents àrees del màster.
En aquesta pàgina trobaràs tota la informació relacionada amb els passos a seguir per a la realització de la teva inscripció al Màster Oficial en Direcció Esportiva.
La preinscripció, l'ha de fer només l'estudiantat de nou ingrés.
Consulta la resolució de persones admeses i excloses.
Estudiants de segon curs o amb crèdits pendents:
L'alumnat de part time haurà de matricular-se de les assignatures 4, 5 i 6.
El preu de cadascun dels crèdits del Màster en Director Esportiu està subjecte a l'aprovació per part de la Generalitat de Catalunya, responsable de fixar els preus per al conjunt de màsters oficials públics de Catalunya.
Aquests preus es publiquen al DOGC, aproximadament, a la fi de juny o al principi de juliol.
Per al curs 2020-2021, els preus aprovats pel Govern ( DOGC de 2.7.2020) per als màsters oficials són de:
Cal tenir en compte que el model part time implica que l'alumnat es matricula a 30 crèdits cada curs acadèmic i, per tant, el preu dels 30 crèdits del segon curs acadèmic serà el que aprovi el Govern per al curs següent.
La matrícula del Màster té el mateix tractament que una matrícula oficial a la universitat i, per tant, cada curs acadèmic està permès pagar en cinc terminis.
Tot l'alumnat que ho meritin pot demanar les corresponents beques per estudis universitaris i, en cas d'obtenir-ne alguna, la matrícula del Màster serà gratuïta.